আমিনুল ইসলাম রোকন:: রাজনীতির মাঠে দীর্ঘ অভিজ্ঞতা তাঁর। অর্ধ শতাব্দীর বেশী সময় ধরে তিলে তিলে গড়েছেন বর্ণ্যাঢ্য ক্যারিয়ার। আকাশচুম্বি জনপ্রিয়তা হয়েছেন সিলেটের প্রিয় নাম। সিলেটৈর শেষ পৌর চেয়ারম্যান আবার প্রথম সিটি মেয়র দেশের রাজনীতির ইতিহাসে এমন অনন্য রেকর্ড কেবল তার ই। দীর্ঘ অভিজ্ঞতায় সিএলএটর রাজনীতির সবচেয়ে বড় বিজ্ঞাপনও সেই নামটি-বদরউদ্দিন আহমদ কামরান। সিলেটের রাজনিতির আকাশে নক্ষত্রের মতো জ্বলজ্বলে নামটি যেন এখন নিখাদ কালো আঁধারে ঢাকা পড়েছে। কামরানের প্রত্যাশার হাত ফিরেছে অন্তিম শূণ্যতাকে ছুয়ে। সেই ২০১৩ সালের ১৫ জুন কামরান নামটি ঘিরে যে দুঃখ তৈরী হয়েছিলো ২০১৮’র ৩০ জুলাই এসে তা রূপ নিলো দীর্ঘশ্বাসে। অন্ধকারে নিজের ছায়াও যেমন মিলিয়ে যায়-কামরান নামটি ঘিরেও এখন অন্তিম শূণ্যতা,কেবলই হাহাকার। তবে ২০১৫’ দুঃখের চেয়ে এবারকার দুঃখ একটি বেশীই কামরানের। কারন সিলেটের এক অনবদ্য ইতিহাস হওয়ার কথা ছিলো তার। এবারই প্রথম দলীয় প্রতীকে নির্বাচন করেছেন তিনি। প্রিয় প্রতীকটি নিয়ে কখনোই তিনি নিজের জন্য ভোট চাইতে পারেননি। স্বাধীনতার প্রতীক যে নৌকার জন্য তিনি ছাত্রজীবন থেকেই মাঠে ছিলেন, ঊনসত্তরের গণ-অভ্যুত্থানের সময় যে নৌকার জন্য গান গেয়ে গেয়ে পথে ঘুরেছেন, নির্বাচনে কখনোই তিনি সে নৌকার মাঝি হতে পারেননি। এবার সে আক্ষেপ ঘোচানোর সুযোগ এসেছিলো কামরানের সামনে। এবারই প্রথম সিলেট সিটি কর্পোরেশনের নির্বাচন দলীয় প্রতীকে অনুষ্ঠিত হয়। নানা নাটকীয়তা শেষে কামরানও পেয়েছিলেন প্রাণের প্রতীক। স্বপ্নও দেখেছিলেন। পরিবেশ অনুকূলে থাকায় এবার সে স্বপ্ন একটু বড়-ই ছিলো। যে প্রতীক নিয়ে আজীবন রাজপথ মাড়িয়েছেন তিনি। এবার সুযোগও ছিলো প্রিয় প্রতীক নৌকার মাঝি হয়ে হারানো মসনদে ফেরার। বিজয়ের খুব দ্বারপ্রান্তেও চলে গিয়েছিলেন তিনি। সারাদিন ভোট শেষে সবাই ধরেই নিয়েছিলেন কামরানই বিজয়ী হচ্ছেন। কিন্তু দিন শেষে সব ওলটপালট। কামরানও হয়ে গেলেন বোতল বন্দি ভুতের মতো।